MOKUNA X 
A no keia olelo a kona kaikauhine opiopio, alaila i aku o Aiwohi- 
kupua, “O noho mamuli ou mau kaikuaana, a nau no e huli ae me ko 
mau kaikuaana 1 ka oukou wahi e hele ai, ela wau ke hoi nei.” 
Huli aku la o Aiwohikupua ma e hoi, ia laua e hele ana ma ke ala, 
kani aku la ke oli a Mailehaiwale, penci: 
“TKuu kaikunane kapu, 
Laniihikapu o ka manawa—e, e hoi—e; 
E hoi oe a ike aku 
I ka maka o na makua, hai aku, 
Hia makou ianei, 
E malu ana i Ka hala nui, 
He hooumau hala paha?” 
Huli mai la o Aiwohikupua nana hope aku la i na kaikuahine, me 
ka i aku, “Aole he hala hoomau, kainoa ua hai mua iho nei no wau 
ia oukou, no ka oukou waiwai ole, oia kuu mea i haalele ai ia oukou, 
ina i loaa iho nei kuu makemake 1a oukou, alaila, aole oukou e noho 
oia iho la no ko oukou mea i laweia mai ai.” t 
pau ka ike ana i na kaikuahine. 
A hala aku Ja o Aiwohikupua ma, kuka iho la na kaikuahine i ko 
lakou manao, a hooholo iho la lakou, e ukali mahope o ke kaikuane, 
me ka manao e maliu mai. 
Tho aku la lakou a hiki i kai o Keaau, e hoomakaukau ana na waa; 
noho iho la na kaikuahine ma ke awa, e kali ana no ke kaheaia mai, a 
pau lakou i ke kau maluna o na waa, aole nae kaheaia mai, ia lakou i 
hoomaka ai e holo, kani aku la ke oli a Mailekaluhea, penei: 
? 
Huli aku la no laua hoi, 
“uu kaikunane kapu, 
Laniihikapu o ka manawa, e huli mai, 
E nana mai i ou mau pokii, 
I na hoa ukali o ke ala, 
O ke ala nui, ala iki, 
O ka ua haawe kua, 
Me he keiki la; 
O ka ua hookamumu hala, 
Hookamumu hala o Hanalei—e, 
Pehea makou—e, 
I hea no la hoi kau haalele, 
Haalele oe i ka hale, 
Hele oe i kau huakai. 
Ike aku—e, 
Ike aku i ka maka, 
I ka maka o na makua, 
Aloha wale—e.” 
423 
